Dag Klaveness (skipsreder)

Dag Klaveness (1913–86) var en norsk skipsreder.

Han var sønn av Anton Fredrik Klaveness (1874–1958) og Therese Grøn (1875–1948). Efter examen artium 1931 og førstegangstjeneste studerte han i sveitsiske Neuchâtel frem til 1935. Etter noe praksis tok han i 1939 over etter faren, som medeier og som administrerende direktør i familierederiet A. F. Klaveness & Co, startet av oldefaren i 1799. Også broren Anton Fredrik Klaveness (1903–1981) ble med i ledelsen rett før den andre verdenskrig.  Dag hadde i 1939 giftet seg med Wanda Young Fearnley (1915–91) av Fearnley (slekt), og de bebodde Nedre Ringi gård i Bærum, frem til 1960 da den Magnus Poulsson-tegnede Villa Ringiåsen stod ferdig. Fra 1947 og 1948 eide han Ekeberg gård og naboeiendommen Skjønhaug i Enebakk.

Han hadde mange styreverv i shippingbransjen (leder for Norges Rederiforbund 1972–73), men satt også  i rådet for Det norske institutt i Roma.  I 1977 fikk han en St. Olavs Orden. Med broren Anton Fr. etablerte han Anton og Therese Klaveness reise- og studiestipendium med navn etter foreldrene.

Referanser

Eksterne lenker

Norske skipsredere
Norske styregrossister
St. Olavs Orden
Personer fra Bærum kommune
Artikler i sjøfart-prosjektet
Fearnley (slekt)